Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: általános szabályairól szóló 2004. évi CXL. törvény előírásai szerint, a szakági
Paragraph Index: 555

151. A HM SZMSZ V. fejezet /A HONVÉDELMI MINISZTÉRIUM MŰKÖDÉSÉNEK SZABÁLYAI/ „4. A TÁRCA VÉDELMI TERVEZŐ RENDSZERE” címsorhoz tartozó szövegrész helyébe az alábbi szövegrész lép: „A TVTR olyan képesség és feladatorientált tervezési rendszer, amely biztosítja a biztonsági és védelempolitikai alapdokumentumokban támasztott igényeknek, követelményeknek, valamint a nemzeti és nemzetközi elvárásoknak megfelelő, működőképes magyar haderő fejlesztési, kiképzési, működés-fenntartási és alkalmazási feladatainak, illetve a feladatok végrehajtásához szükséges erőforrásoknak a teljes körű számbavételét, a rendelkezésre álló erőforrások képességekhez, illetve feladatokhoz történő rendelését, továbbá az erőforrások célszerű és gazdaságos felhasználásával biztosítja a feladatok eredményes végrehajtását. A TVTR az egymással szoros és többirányú kapcsolatot tartó Stratégiai Tervező-, Képesség- és Feladattervező-, Erőforrás- és Költségtervező-, valamint Költségvetés Tervező alrendszerekből épül fel. A TVTR rendeltetése: az adott tervezési periódus tevékenységeit befolyásoló információk gyűjtése, feldolgozása; a feladatok és a rendelkezésre álló, valamint a tervezhető erőforrások azonosítása; az erőforrásoknak a feladatokhoz rendelése; a feladatok, illetve az erőforrás-felhasználás prioritásainak megállapítása; a vezetői döntéseket megalapozó információk biztosítása; a tervekben a döntések rögzítése. A TVTR alkalmazásának, fejlesztésének szakirányítását – a miniszter által delegált jogkörben – a kabinetfőnök a védelmi tervezési főosztályvezető közreműködésével látja el. A rendszerfejlesztés eredményeinek alkalmazását külön normatív rendelkezések szabályozzák.”

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes